Dokumentacija o nabavi

Dio II – Upute za ponuditelje

PODACI O PONUDI

EV-M-39/25 - Nabava usluge stručnog nadzora građenja i koordinatora zaštite na radu na projektu "Rekonstrukcija luke Krk"

# Podaci o postupku nabave

Naziv postupka nabave: Nabava usluge stručnog nadzora građenja i koordinatora zaštite na radu na projektu "Rekonstrukcija luke Krk"

Evidencijski broj nabave: EV-M-39/25

# Sadržaj i način izrade

Pri izradi ponude ponuditelj se mora pridržavati zahtjeva i uvjeta iz Dokumentacije o nabavi te ne smije mijenjati ni nadopunjavati tekst Dokumentacije o nabavi. Dokumentacija o nabavi se ne naplaćuje te se može preuzeti u cijelosti na internetskoj stranici: Dokumentacija o nabavi

Elektronička ponuda mora sadržavati najmanje:

- Uvez ponude

- Popunjeni eESPD obrazac (ili više njih, ako je primjenjivo)

- Popunjen troškovnik

  - Troškovnik naručitelj prilaže dokumentaciji o nabavi za predmet / grupu. Ponuditelj mora popuniti troškovnik i učitati ga prilikom pripreme ponude na EOJN.

- Vrijednosti kriterija za odabir ponude

  - Unos numeričkih vrijednosti kriterija za odabir sastavni je dio popunjavanja elektroničke ponude te se traženi dokument Podaci - vrijednosti kriterija za odabir generira putem EOJN i prilaže ponudi.

- Jamstvo za ozbiljnost ponude u iznosu (EUR): 10.000,00 (detalji dalje u dokumentaciji)

- Ostali dokumenti:

  - Opis:

    - Prilog 1. - Izjava o raspolaganju stručnjacima
      Prilog 2. - Tablični pregled iskustva Stručnjaka 1 - u ulozi nadzornog inženjera
      Prilog 2.1 Tablični pregled iskustva Stručnjaka 1 – u samostalnom obavljanju ronilačkih pregleda tijekom građenja
      Prilog 3. Izjava o nepostojanju osnove za zabranu dodjele ugovora o javnoj nabavi
      Prilog 4. Izjava o poštivanju DNSH načela
      Prilog 5. Izjava o državljanstvu

  - Pojedinosti i upute:

    - Priloženi obrasci predstavljaju prijedlog, odnosno ponuditelji mogu dostaviti tražene informacije na vlastitim obrascima koji sadržajno odgovaraju onima iz Priloga.

## Način dostave

Ponuda se dostavlja elektroničkim sredstvima komunikacije putem EOJN RH. Sukladno ZJN 2016. smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te da naručitelj ne smije odbiti takvu ponudu samo zbog tog razloga.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

Ukoliko pri elektroničkoj dostavi ponude iz tehničkih razloga nije moguće sigurno povezivanje svih dijelova ponude, naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički ili dijelova za čiju su izradu, zbog specifičnosti predmeta nabave nužni posebni formati dokumenata koji nisu podržani kroz opće dostupne aplikacije ili dijelova za čiju su obradu, zbog specifičnosti predmeta nabave, nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, ponuditelji u papirnatom obliku, u roku za dostavu ponuda, dostavljaju dokumente drugih tijela ili subjekata koji su važeći samo u izvorniku, ako ih elektroničkim sredstvom nije moguće dostaviti u izvorniku, poput jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj je obvezan naznačiti na koji postupak javne nabave i na koju ponudu se odvojeni dokumenti odnose te takva omotnica sadrži sve podatke s dodatkom „dio/dijelovi ponude koji se dostavlja/ju odvojeno“. Zatvorenu omotnicu s dijelom/dijelovima ponude ponuditelj predaje neposredno naručitelju ili poštanskom pošiljkom na adresu naručitelja, u zatvorenoj omotnici na kojoj mora biti naznačeno:

Naručitelj: ŽUPANIJSKA LUČKA UPRAVA KRK

Trg bana J. Jelačića 5, 51 500 Krk

Nabava usluge stručnog nadzora građenja i koordinatora zaštite na radu na projektu "Rekonstrukcija luke Krk"

EV-M-39/25

Dio/dijelovi ponude koji se dostavljaju odvojeno

NE OTVARAJ

na poleđini ili u gornjem lijevom kutu omotnice:

Naziv i adresa ponuditelja / zajednice gospodarskih subjekata

(kod zajednice gospodarskih subjekata obvezna je naznaka da se radi o zajednici i navođenje svih članova zajednice)

Ponuditelj sam snosi rizik eventualnog gubitka, odnosno nedostavljanja odvojenog dijela/dijelova ponude/ZZS-a u papirnatom obliku.

U slučaju da naručitelj zaustavi postupak javne nabave povodom izjavljene žalbe na dokumentaciju ili poništi postupak javne nabave prije isteka roka za dostavu ponuda, za sve ponude koje su u međuvremenu dostavljene elektronički, EOJN RH će trajno onemogućiti pristup tim ponudama čime će se osigurati da nitko nema uvid u sadržaj dostavljenih ponuda. U slučaju da se postupak nastavi, ponuditelji će morati ponovno dostaviti svoje ponude.

## Tajnost dokumentacije gospodarskih subjekata

Gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponuda. Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima. Gospodarski subjekt dužan je na zahtjev naručitelja dostaviti akt/akte koji/koje su naveli kao pravnu osnovu temeljem koje su podaci označeni tajnima, a sve radi provjere postojanja pravne osnove. Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

## Izmjena ponude i odustajanje od ponude

U roku za dostavu ponude ponuditelj može izmijeniti svoju ponudu ili od nje odustati. Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

## Postupanje u postupcima javne nabave u slučaju nedostupnosti EOJN RH

Temeljem članka 239. ZJN 2016, ako tijekom razdoblja od četiri sata prije isteka roka za dostavu ponuda zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, a naručitelj će produljiti rok za dostavu sukladno članku 240. ZJN 2016. Detaljne upute načina elektroničke dostave ponude dostupne su na stranicama EOJN RH, na adresi: Upute

# Odredbe o ponudi

## Varijante ponude

Varijante ponude nisu dopuštene.

## Način određivanja cijene ponude

Cijena ponude piše se brojkama u apsolutnom iznosu i izražava se u EUR.
Ponuditelji su dužni ponuditi, tj. upisati jedinične cijene i ukupne cijene (zaokružene na dvije decimale) za svaku stavku troškovnika, na način kako je to određeno u troškovniku.
U ponuđene jedinične cijene uključeni su svi troškovi i izdaci Ponuditelja koji su potrebni za potpuno i kvalitetno izvršenje usluga koje su predmet nabave.
U cijenu ponude moraju biti uračunati svi troškovi i popusti.

Jedinična cijena definirana je kao nepromjenjiva tijekom trajanja ugovora o javnoj nabavi.

## Valuta ponude

Ponuditelj iskazuje cijenu ponude u eurima (EUR).

## Kriterij za odabir ponude te relativni ponder kriterija

Kriterij za odabir ponude je ekonomski najpovoljnija ponuda (ENP).

S obzirom na to da ne može koristiti pravo na pretporez, naručitelj će uspoređivati cijene ponuda s PDV-om.

Ako dvije ili više valjanih ponuda budu jednako rangirane prema kriteriju za odabir ponude, naručitelj će odabrati ponudu koja je zaprimljena ranije.

Bodovi će se izračunavati na šest decimala.

Ukupan broj bodova za svaku ponudu naručitelj će izračunati zbrajanjem bodova koje je ista ostvarila po pojedinim kriterijima ekonomski najpovoljnije ponude.

Maksimalan broj bodova koji ponuditelj može ostvariti je: 100

Ekonomski najpovoljnija ponuda utvrđuje se na temelju: Cijene i kvalitete

Formula za određivanje ukupnog broja bodova opisana je u zasebnom dokumentu - Kriteriji za odabir ponude.

Cijena:

Naziv kriterija | Relativni značaj
--- | ---
Cijena | 50

Kvaliteta:

Naziv kriterija | Relativni značaj
--- | ---
Specifično iskustvo Stručnjaka 1 | 45
Iskustvo Stručnjaka 1 – u samostalnom obavljanju ronilačkih pregleda tijekom građenja | 5

Kriterij: Cijena

Detaljni opis:

Valjana ponuda s najnižom ponuđenom cijenom s PDV-om dobiva 50,00 bodova za cjenovni kriterij.
Sukladno članku 294. stavak 2. ZJN 2016 naručitelj će uspoređivati cijene ponuda s PDV-om.

Kriterij: Specifično iskustvo Stručnjaka 1

Detaljni opis

Specifično iskustvo Stručnjaka 1. – koji će biti angažiran na izvršenju ugovora kao stručni nadzor - nadzorni inženjer za građevinske radove – ocjenjuje se broj realiziranih projekata na izgradnji, rekonstrukciji ili održavanju morskih luka te obala i obalnog zida, gata ili lukobrana vrijednosti radova jednake ili veće od 1.000.000,00 EUR bez PDV-a u kojima je stručnjak bio imenovan Glavnim nadzornim inženjerom i/ili nadzornim inženjerom za građevinske radove ili kao jednakovrijedan stručnjak prema primjenjivom propisu države pružanja usluga stručnog nadzora gradnje. Boduje se do maksimalno 5 realiziranih projekta.
Svaki pojedini projekt dobiva po 9 boda. Maksimalni broj bodova po ovom kriteriju 45 bodova.

Dokazi potrebni za provjeru

Ako želi ostvariti bodove po ovom kriteriju Specifično iskustvo Stručnjaka 1., ponuditelj u ponudi mora dostaviti Prilog 2. - Tablični pregled iskustva Stručnjaka 1 - u ulozi nadzornog inženjera ili može koristiti drugi format dostave podataka za bodovanje ako on sadrži sve tražene informacije (Podaci o projektu - naziv i opis projekta, vrijednost projekta, status projekta (provedba od - do), opis komponenti/aktivnosti projekta, korisnik projekta, pružatelj usluga, uloga stručnjaka na projektu i kontakt za provjeru podataka – vidi Prilog 2. - Tablični pregled iskustva Stručnjaka 1 - u ulozi nadzornog inženjera). Ukoliko ponuditelj ne dostavi tablični pregled ili drugi format podataka za bodovanje, ponuda neće biti odbijena već će u traženom kriteriju ostvariti 0 bodova.
U dostavljenoj ponudi i Prilog 2. - Tablični pregled iskustva Stručnjaka 1 - u ulozi nadzornog inženjera potrebno je navesti ime i prezime predloženog stručnjaka koji će biti angažiran na izvršenju ugovora o javnoj nabavi kao nadzorni inženjer za građevinske radove.
Naručitelj zadržava pravo provjere dostavljenih podataka kod druge ugovorne strane, pravne osobe Naručitelja usluga stručnog nadzora ili drugog relevantnog subjekta koja ima saznanja o relevantnim činjenicama, a koji su predmet kriterija za odabir ekonomski najpovoljnije ponude.

Gospodarski subjekt će vrijednost kriterija izraziti numerički

Kriterij: Iskustvo Stručnjaka 1 – u samostalnom obavljanju ronilačkih pregleda tijekom građenja

Detaljni opis

Iskustvo Stručnjaka 1. – nadzornog inženjera za građevinske radove u samostalnom obavljanju ronilačkih pregleda tijekom građenja (samostalno obavljanje nadzora ronjenjem) na izgradnji, rekonstrukciji ili održavanju morskih luka te obala i obalnog zida, gata ili lukobrana u kojima je stručnjak bio imenovan Glavnim nadzornim inženjerom i/ili nadzornim inženjerom za građevinske radove ili kao jednakovrijedan stručnjak prema primjenjivom propisu države pružanja usluga stručnog nadzora gradnje.
Boduje se do maksimalno 5 realiziranih projekata na kojima je nominirani Stručnjak 1. nadzorni inženjer za građevinske radove samostalno obavljao ronilačke preglede izvedenih radova. Svaki pojedini projekt dobiva po 1 bod. Maksimalni broj bodova po ovom kriteriju je 5 bodova.

Dokazi potrebni za provjeru

Ako želi ostvariti bodove po ovom kriteriju Specifično iskustvo Stručnjaka 1., ponuditelj u ponudi mora dostaviti Prilog 2.1 - Tablični pregled iskustva Stručnjaka 1 – u samostalnom obavljanju ronilačkih pregleda tijekom građenja ili može koristiti drugi format dostave podataka za bodovanje ako on sadrži sve tražene informacije ( Podaci o projektu - naziv i opis projekta, vrijednost projekta, status projekta (provedba od - do), opis komponenti/aktivnosti projekta, korisnik projekta, pružatelj usluga, uloga stručnjaka na projektu i kontakt za provjeru podataka – vidi Prilog 2.1 - Tablični pregled iskustva Stručnjaka 1 – u samostalnom obavljanju ronilačkih pregleda tijekom građenja ).
Ukoliko ponuditelj ne dostavi tablični pregled ili drugi format podataka za bodovanje, ponuda neće biti odbijena već će u traženom kriteriju ostvariti 0 bodova.
U dostavljenoj ponudi i Prilog 2.1 - Tablični pregled iskustva Stručnjaka 1 – u samostalnom obavljanju ronilačkih pregleda tijekom građenja potrebno je navesti ime i prezime predloženog stručnjaka koji će biti angažiran na izvršenju ugovora o javnoj nabavi kao nadzorni inženjer za građevinske radove.
Naručitelj zadržava pravo provjere dostavljenih podataka kod druge ugovorne strane, pravne osobe Naručitelja usluga stručnog nadzora ili drugog relevantnog subjekta koja ima saznanja o relevantnim činjenicama, a koji su predmet kriterija za odabir ekonomski najpovoljnije ponude.

Gospodarski subjekt će vrijednost kriterija izraziti numerički

## Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu (iznimno je moguće navesti pojmove na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice). Također iznimno, dio popratne dokumentacije može biti i na nekom drugom jeziku, ako je tako dozvoljeno u drugim odredbama ove dokumentacije.

U slučajevima u kojima dostavljeni prijevod (koji ne mora biti ovjeren od ovlaštenog sudskog tumača) ostavlja dvojbe i nejasnoće koje onemogućavaju naručitelja da donese nedvojbenu odluku o nekoj odlučnoj činjenici, naručitelj će zatražiti od ponuditelja dostavu ovjerenog prijevoda od strane ovlaštenog sudskog tumača za jezik s kojeg je prijevod izvršen.

## Rok valjanosti ponude

Rok valjanosti ponude je 60 dana od dana isteka roka za dostavu ponuda.

Ukoliko tijekom postupka javne nabave istekne rok valjanosti ponude i jamstva za ozbiljnost ponude (ukoliko je traženo DON-om), naručitelj će prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu. U tu svrhu ponuditelju će se dati primjereni rok, ne kraći od pet (5) dana.

Ponuditelj upisuje rok valjanosti ponude na za to predviđeno mjesto pri upisu podataka u obrazac EOJN RH.

U slučaju da ponuditelj produži rok valjanosti ponude, obvezan je produžiti i valjanost jamstva za ozbiljnost ponude.

# Ostale odredbe

## Podaci o terminu obilaska lokacije ili neposrednog pregleda dokumenata koji potkrepljuju dokumentaciju o nabavi

Predlaže se potencijalnim ponuditeljima da prije davanja ponuda izvrše obilazak mjesta izvođenja radova odnosno pružanja usluge stručnog nadzora građenja i koordinatora ZnR.
Ponuditelj predajom svoje ponude jamči da je u cijelosti upoznat sa svim specifičnostima lokacije te načinom i tehnologijom izvođenja radova, pristupim prometnicama i pristupom lokaciji izvođenja radova.

## Vrsta, sredstvo i uvjeti jamstva

### Jamstvo za ozbiljnost ponude

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije ili zadužnice ili bjanko zadužnice ili novčanog pologa u iznosu od 10.000,00 EUR-a.
U slučaju zajednice gospodarskih subjekata, jamstvo za ozbiljnost ponude mora glasiti na sve članove zajednice te jamstvo mora sadržavati navod o tome da je riječ o zajednici gospodarskih subjekata. Također, mogućnost je da svaki član zajednice gospodarskih subjekata dostavi jamstvo za svoj dio garancije.
Jamstvo za ozbiljnost ponude u obliku bankarske garancije mora glasiti na Naručitelja, te mora biti „bezuvjetno“, „bez prigovora“, „neopozivo“, „naplativo na prvi poziv“ i s rokom valjanosti koji ne smije biti kraći od roka valjanosti ponude.
Jamstvo za ozbiljnost ponude može se naplatiti u slijedećim slučajevima:
1. odustajanje ponuditelja od svoje ponude u roku njezine valjanosti,
2. nedostavljanja ažuriranih popratnih dokumenata sukladno članku 263. ZJN 2016,
3. neprihvaćanja ispravka računske greške,
4. odbijanja potpisivanja ugovora o javnoj nabavi,
5. nedostavljanja jamstva za uredno ispunjenje ugovora o javnoj nabavi.
U tekstu bankarske garancije OBVEZNO je taksativno navesti SVIH 5 navedenih slučajeva.
Zadužnica ili bjanko zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“, broj 115/12, 82/17 i 154/22) i Pravilnikom o obliku i sadržaju zadužnice („Narodne novine“, broj 115/12, 82/17 i 154/22).
U slučaju zajednice gospodarskih subjekata kada je sredstvo zadužnica ili bjanko zadužnica, u jamstvu je moguće navesti da dužnik može biti bilo koji član zajednice, dok ostali članovi zajednice moraju biti navedeni kao jamci platci.
Umjesto dostavljanja jamstva za ozbiljnost ponude, ponuditelj ima mogućnost uplatiti novčani polog u traženom iznosu visine jamstva na žiro-račun: ŽUPANIJSKA LUČKA UPRAVA KRK, Trg bana J. Jelačića 5, 51 500 Krk, IBAN HR9724020061500144992, Model: HR 00, Poziv na broj: OIB ponuditelja, SWIFT CODE: ESBCHR22, s naznakom: jamstvo za ozbiljnost ponude u postupku javne nabave, evidencijski broj EV-M-39/25.
O izvršenoj uplati u ponudi je potrebno priložiti dokaz (ukoliko se dostavlja elektronička ponuda dovoljno je dostaviti skenirani dokaz o uplati).
Novčani polog mora biti evidentiran na računu Naručitelja u trenutku isteka roka za dostavu ponuda.
Rok valjanosti jamstva za ozbiljnost ponude mora biti najmanje do isteka roka valjanosti ponude.
Jamstvo za ozbiljnost ponude dostavlja se u izvorniku do krajnjeg roka za dostavu ponuda, kako bi isto moglo biti prihvaćeno, odvojeno od elektroničke ponude, u papirnatom obliku na adresu naručitelja, sukladno uvjetima iz Dokumentacije o nabavi.
Naručitelj je obvezan vratiti ponuditelju jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti.
Ako tijekom postupka javne nabave istekne rok valjanosti ponude i jamstva za ozbiljnost ponude, Naručitelj je obvezan prije odabira zatražiti produženje roka valjanosti ponude i jamstva od Ponuditelja koji je podnio ekonomski najpovoljniju ponudu u primjernom roku ne kraćem od 5 (pet) dana.
U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno: naziv predmeta nabave i evidencijski broj postupka, s istaknutom napomenom „dio/dijelovi ponude koji se dostavlja/ju odvojeno“.
Zatvorenu omotnicu s dijelom/dijelovima ponude ponuditelj predaje neposredno ili preporučenom poštanskom pošiljkom na adresu Naručitelja, a na prednjoj strani omotnice mora biti naznačeno:
ŽUPANIJSKA LUČKA UPRAVA KRK, Trg bana J. Jelačića 5, 51 500 Krk
Za otvoreni postupak javne nabave:
Nabava usluge stručnog nadzora građenja i koordinatora zaštite na radu na projektu „Rekonstrukcija luke Krk“
Ev. br. nabave: EV-M-39/25
„DIO/DIJELOVI PONUDE KOJI SE DOSTAVLJAJU ODVOJENO - „NE OTVARAJ“
Na poleđini se označavaju naziv i adresa gospodarskog subjekta.

Iznos jamstva (EUR): 10.000,00

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

Podaci za uplatu novčanog pologa

Naziv primatelja: ŽUPANIJSKA LUČKA UPRAVA KRK

IBAN primatelja: HR9724020061500144992

SWIFT CODE: ESBCHR22

Model: 00

Poziv na broj: OIB ponuditelja

Opis plaćanja: Jamstvo za ozbiljnost ponude u postupku javne nabave, evidencijski broj EV-M-39/25

U slučaju da ponuditelj uplaćuje novčani polog, dostavlja dokaz o uplati koji se prilaže / uvezuje u ponudu. Na temelju dostavljenog dokaza o plaćanju pologa, naručitelj provjerava izvršenje uplate na računu naručitelja.

Rok valjanosti jamstva za ozbiljnost ponude mora biti najmanje do isteka roka valjanosti ponude, a gospodarski subjekt može dostaviti jamstvo koje je duže od roka valjanosti ponude.

### Jamstvo za uredno ispunjenje ugovora o javnoj nabavi

Odabrani ponuditelj je obvezan dostaviti Naručitelju, u roku od 15 (petnaest) dana od dana obostranog potpisa Ugovora o javnoj nabavi, a prije isteka jamstva za ozbiljnost ponude, jamstvo za uredno ispunjenje ugovora za slučaj povrede ugovornih obveza, u iznosu najmanje 10% (deset posto) vrijednosti ugovora o javnoj nabavi (bez PDV-a), u obliku garancije banke ili zadužnice ili bjanko zadužnice ili novčanog pologa.
Jamstvo za uredno ispunjenje ugovora za slučaj povrede ugovornih obveza u obliku bankarske garancije mora glasiti na Naručitelja i mora biti „bezuvjetno“, „bez prigovora“, „neopozivo“ i „naplativo na prvi poziv“ i s rokom valjanosti koji ne smije biti kraći od 26 mjeseci od dana uvođenja u posao.
U slučaju zajednice gospodarskih subjekata, jamstvo za uredno ispunjenje ugovora za slučaj povrede ugovornih obveza mora glasiti na sve članove zajednice te mora sadržavati navod o tome da je riječ o zajednici gospodarskih subjekata. Također, mogućnost je da svaki član zajednice gospodarskih subjekata dostavi jamstvo za svoj dio garancije.
Zadužnica ili bjanko zadužnica mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice („Narodne novine“, broj 115/12, 82/17 i 154/22) i Pravilnikom o obliku i sadržaju zadužnice („Narodne novine“, broj 115/12, 82/17 i 154/22). U slučaju zajednice gospodarskih subjekata kada je sredstvo zadužnica ili bjanko zadužnica, u jamstvu je moguće navesti da dužnik može biti bilo koji član zajednice, dok ostali članovi zajednice moraju biti navedeni kao jamci platci.
Umjesto dostavljanja navedenog jamstva za uredno ispunjenje ugovora za slučaj povrede ugovornih obveza, ponuditelj ima mogućnost uplatiti novčani polog u traženom iznosu visine jamstva na žiro-račun Naručitelja:
ŽUPANIJSKA LUČKA UPRAVA KRK, Trg bana J. Jelačića 5, 51 500 Krk, IBAN HR9724020061500144992, Model: HR 00, Poziv na broj: OIB ponuditelja, SWIFT CODE: ESBCHR22, Opis plaćanja: jamstvo za uredno ispunjenje ugovora za slučaj povrede ugovornih obveza - Br. Ugovora.
U slučaju produženja roka trajanja ugovora o javnoj nabavi, odabrani ponuditelj dostavlja produženo jamstvo za uredno ispunjenje ugovora za slučaj povrede ugovornih obveza za naredno razdoblje u kojem će završiti ugovorne poslove, sukladno prethodno navedenim uvjetima.
U slučaju da odabrani ponuditelj ne dostavi novo jamstvo u roku od 15 (petnaest) dana od dana stupanja na snagu dodatka ugovoru odnosno prije isteka roka važenja postojećeg jamstva za uredno ispunjenje ugovora, Naručitelj ima pravo naplatiti jamstvo za uredno ispunjenje ugovora za slučaj povrede ugovornih obveza te ima pravo raskinuti ugovor o javnoj nabavi.
U slučaju izmjene ugovora o javnoj nabavi kojom se povećava ukupno ugovorena cijena predmeta nabave odabrani ponuditelj je obvezan dostaviti Naručitelju novo jamstvo na način da isto pokriva iznos od 10% (deset posto) ukupno ugovorene vrijednosti usluga bez PDV-a.
Novo jamstvo je odabrani ponuditelj obvezan dostaviti najkasnije u roku od 15 (petnaest) dana od dana stupanja na snagu dodatka ugovora, a prije isteka roka važenja postojećeg jamstva za uredno ispunjenje ugovora.
Jamstvo za uredno ispunjenje Ugovora, ako nije aktivirano, vraća se nakon dostave jamstva za otklanjanje nedostataka u jamstvenom roku.

Novčani polog

Gospodarski subjekt može umjesto traženog sredstva jamstva dati novčani polog u traženom iznosu.

## Datum, vrijeme i mjesto (javnog) otvaranja ponuda

## Uradci ili dokumenti koji će se nakon završetka postupka javne nabave vratiti ponuditeljima

Naručitelj je obvezan vratiti ponuditelju jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno ispunjenje ugovora o javnoj nabavi, a presliku jamstva obvezan je pohraniti.

## Izmjene ugovora

Izmjene osnovnog ugovora bez provođenja postupka javne nabave dozvoljene su sukladno člancima 315. - 320. ZJN 2016 i odredbama Ugovora o javnoj nabavi usluga. Izmjene ne smiju imati za posljedicu izmjenu cjelokupne prirode ugovora koja se odnosi na predmet nabave opisan u dokumentaciji o nabavi te moraju ispunjavati kumulativne uvjete navedene u prethodnim člancima iz ZJN 2016.

## Navod o primjeni trgovačkih običaja (uzanci)

Ne primjenjuju se trgovački običaji (uzance).

## Rok za donošenje odluke o odabiru ili poništenju

Rok za donošenje odluke o odabiru je 60 dana od dana isteka roka za dostavu.

Navedeni rok za donošenje odluke o odabiru ili odluke o poništenju iznosi 60 dana od isteka roka za dostavu ponude iz razloga jer se radi o postupku javne nabave u okviru EU projekta i vremenu potrebnom za provedbu svih aktivnosti i procedure pregleda i ocjene ponude te donošenja meritorne odluke kod Naručitelja sukladno propisanim procedurama definiranim pozitivnim propisima i internim aktima Naručitelja.
Za odabir je dovoljna je jedna valjana ponuda. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.
Odluka o odabiru postaje izvršna nakon proteka roka mirovanja, a u slučaju da je u postupku nabave sudjelovao samo jedan Ponuditelj čija je ponuda ujedno i odabrana, odluka o odabiru postaje izvršna njenom dostavom Ponuditelju.
Ako je izjavljena žalba protiv odluke o odabiru, odluka o odabiru postaje izvršna danom dostave odluke Državne komisije za kontrolu postupaka javne nabave kojom se žalba odbacuje, odbija ili se obustavlja žalbeni postupak.

Rok za donošenje odluke o poništenju je 30 dana od dana nastanka razloga za poništenje postupka.

Učinak odluke o odabiru na sklapanje ugovora o javnoj nabavi

Suglasnost na sklapanje ovoga Ugovora i preuzimanje ugovornih obveza, sukladno Statutu Županijske lučke uprave Krk, daje Primorsko-goranska županija kao osnivač Naručitelja Odlukom o davanju suglasnosti ravnatelju Županijske lučke uprave Krk za zaključivanje Ugovora o javnoj nabavi usluge stručnog nadzora građenja i koordinatora zaštite na radu na projektu „Rekonstrukcija luke Krk“.

## Rok, način i uvjeti plaćanja

Naručitelj će plaćanje vrijednosti izvedenih usluga izvršiti na temelju jednakih mjesečnih računa, u roku od 30 dana od dana od dana zaprimanja valjanog računa, a na račun Izvršitelja.
Predujam (avans) je isključen, kao i traženje sredstava osiguranja plaćanja.
Izvršitelj ne smije bez suglasnosti Naručitelja svoja potraživanja prema Naručitelju prenositi na treće osobe.

Naručitelj će neposredno plaćati podugovaratelju za dio ugovora koji je isti izvršio, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

Uvjeta i zahtjevi koji moraju biti ispunjeni sukladno posebnim propisima ili stručnim pravilima nalaze se u prilogu ove Dokumentacije o nabavi.

## Rok za izjavljivanje žalbe na dokumentaciju o nabavi te naziv i adresa žalbenog tijela

Rok za izjavljivanje žalbe iznosi deset (10) dana i to od dana:
1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.
Žalitelj koji je propustio izjaviti žalbu u određenoj fazi nema pravo na žalbu u kasnijoj fazi postupka za prethodnu fazu.

Podaci žalbenog tijela

Naziv: Državna komisija za kontrolu postupaka javne nabave

Adresa: Ulica grada Vukovara 23/V, 10000 Zagreb

Telefon: +385 14559930

Telefaks: +385 14559933

Adresa elektroničke pošte: dkom@dkom.hr

Internet stranica: https://www.dkom.hr/

## Drugi podaci koje naručitelj smatra potrebnima

### Dodatni podaci

Valjanim računom smatra se račun izrađen i Naručitelju dostavljen na način u potpunosti sukladan važećim zakonskim odredbama u smislu odredbi Zakona o elektroničkom izdavanju računa u javnoj nabavi (NN 94/18).

### Ostale napomene

Za informacije u vezi predmetnog postupka javne nabave može se obratiti osobi za kontakt: Andrea Dujmović, viša stručna suradnica za poslove razvoja i održavanja, Telefon: +385 51220165; 091/2202-903, e-mail: andrea@zluk.hr.